data.title: El govern català aprova mesures per incrementar el parc d'habitatges socials i moderar el preu dels lloguers
data.context: El govern ha aprovat un decret llei amb diverses mesures per crear un nou model d”Habitatge de Protecció Oficial que inclou, entre d'altres, mesures per incrementar el parc disponible, que les entitats socials es puguin beneficiar de les expropiacions d'habitatges buits i que totes les publicitats i contractes de pisos de lloguers incorporin l'índex de referència de preus de lloguer amb l'objectiu d'assolir una 'moderació' de preus en el mercat lliure. A més, el text també preveu que les localitats amb forta demanda engeguin promocions en el termini de dos anys sobre els sòls de municipals i fer front a les situacions d'emergència social, segons ha explicat el conseller de Territori i Sostenibilitat, Damià Calvet, en la roda de premsa posterior al consell executiu. Calvet ha assenyalat que 'l'habitatge és un dret fonamental' i que qualsevol 'mesura pal·liativa és urgent i prioritària'. Calvet ha comentat que l'executiu tenia la necessitat d'aprovar un nou marc de la llei després de constatar que l'anterior, la 18/2017, calia 'reforçar, redefinir i ampliar' perquè 'ja no ens servia prou bé'. El conseller ha comentat que aquesta llei no es va poder complir pels efectes de la crisi immobiliària i que no només no s'havia pogut garantir prou habitatge protegit sinó que en va augmentar la demanda, sumat a un increment dels desnonaments. Entre els objectius del text, hi ha incrementar el parc de lloguer, estimular l'oferta -tant en habitatges de protecció oficial com els privats, per també col·locar-se en els estàndards de la resta de països europeus- i dotar la Generalitat de 'més i millor' instruments per combatre les situacions d'emergència.
data.text: Damià Calvet
data.id: P_707_C_707_Q1
data.question: Qui és el conseller de Territori i Sostenibilitat?
data.text: pels efectes de la crisi immobiliària
data.id: P_707_C_707_Q2
data.question: Per què no es va poder complir la llei 18/2017 segons Calvet?
data.text: un decret llei
data.id: P_707_C_707_Q3
data.question: Què ha aprovat el govern?